ZMENY a DOPLNKY 
č. 01/2009

ÚZEMNÝ PLÁN OBCE - MESTA
LEOPOLDOV

ČISTOPIS 

A 
TEXTOVÁ A TABUĽKOVÁ ČASŤ

OBSTARÁVATEĽ:
mesto LEOPOLDOV

november 2010

Obsah 

A.1. 	Základné údaje	3	

A.1.1. 	Hlavné problémy a ciele riešenia	3
A.1.2. 	Vyhodnotenie doterajšieho územného plánu obce	4
A.1.3. 	Údaje o súlade návrhu riešenia územia so zadaním pre spracovanie ÚPN-O	4

A.2. 	Riešenie územného plánu obce	5

A.2.1. 	Vymedzenie a opis riešeného územia	5
A.2.2. 	Väzby vyplývajúce z riešenia a záväzných častí územného plánu regiónu	6	
A.2.3. 	Základné demografické, sociálne a ekonomické rozvojové predpoklady obce	6	
A.2.4. 	Riešenie záujmového územia a širšie vzťahy dokumentujúce začlenenie riešenej
	obce do systému osídlenia	7
A.2.5.	Návrh urbanistickej koncepcie priestorového usporiadania	7
A.2.6. 	Návrh funkčného využitia územia obce s určením prevládajúcich funkčných území	
		7
A.2.7. 	Návrh riešenia bývania, občianskeho vybavenia so sociálnou infraštruktúrou, 
	výroby a rekreácie	8
A.2.8. 	Vymedzenie zastavaného územia obce	12
A.2.9. 	Vymedzenie ochranných pásiem a chránených území podľa osobitných predpisov
		12
A.2.10. 	Návrh riešenia záujmov obrany štátu, požiarnej ochrany, ochrany pred povodňami
		12
A.2.11. 	Návrh ochrany prírody a tvorby krajiny vrátane prvkov územného systému 
	ekologickej stability a ekostabilizačných opatrení	12
A.2.12. 	Návrh verejného dopravného a technického vybavenia	13
	A.2.12.1. Návrh riešenia verejného dopravného vybavenia	13
	A.2.12.2. Návrh riešenia verej. technického vybavenia - vodné hospodárstvo	16
	A.2.12.3. Návrh riešenia verej. technického vybavenia - energetika	16
	A.2.12.4. Návrh riešenia verej. technického vybavenia - spoje	18
A.2.13. 	Koncepcia starostlivosti o životné prostredie	18
A.2.14. 	Vymedzenie a vyznačenie prieskumných území, chránených ložiskových 
	území a dobývacích priestorov	18
A.2.15. 	Vymedzenie plôch vyžadujúcich zvýšenú ochranu	18
A.2.16. 	Vyhodnotenie perspektívneho použitia PPF a LPF na nepoľnohospodárske účely	19
A.2.17.	Hodnotenie navrhovaného riešenia z hľadiska environmentálnych, 
	ekonomických, sociálnych a územnotechnických dôsledkov	22
	
Príloha – Lokality rozvoja	1:10 000							
	
	Návrh záväznej časti - samostatná časť - C!	

Riešiteľský kolektív:

Projektant							Ing. arch. Viliam Čuperka
Obstarávateľ							Ing. arch. Eva Krupová

A.1. ZÁKLADNÉ ÚDAJE									

Vypracovanie ZMIEN a DOPLNKOV č. 01/2009 ÚPN-O Leopoldov (ďalej iba ZMENY) objednalo u ing. arch. Viliama Čuperku v Trnave mesto Leopoldov v zastúpení primátorom mesta JUDr. Milanom Gavorníkom v zmysle § 30 ods. l zákona č. 50/1976 Zb. (Stavebný zákon) v znení neskorších predpisov. 
ZMENA 01/2009 (v zmysle uznesenia OZ č. C/M6/2009 zo dňa 8.7.2009, bod 4 a č. C/30/2010/4 zo dňa 22.02.2010) pozostáva z nasledovných lokalít:
Z1.1	Moyzesova 
Z1.2	Šulekovská 
Z1.3	Trnavská
Z1.4	CMZ – centrálna mestská zóna
Z1.5	Vodné dielo
Z1.6	Kruhová križovatka
Z1.7	Obchodné centrum
Z1.8	EKODVOR
Z1.9	Hviezdoslavova – Dlhá 

	Podnet pre ZMENU 01/2009 dali vlastníci predmetných pozemkov a mesto Leopoldov.

A.1.1. HLAVNÉ PROBLÉMY A CIELE RIEŠENIA

Hlavným cieľom návrhu riešenia je:
a.	ustanoviť pre riešené územie ZMENY (lokality Z1.1-Z1.9) zásady a regulatívy v zmysle § 11, ods. 5  zákona č. 50/1976 Zb. v znení neskorších predpisov o územnom plánovaní a stavebnom poriadku – viď nasledujúca tabuľka:
č.lok.	názov lokality	pôvod. funkcia	etapa	navrhovaná funkcia	
Z1.1	Moyzesova	bytové domy (A3) mestotvorné podnikateľ. aktivity (B4)	2-3	bývanie (A1) – 20 RD	
Z1.2	Šulekovská	bytové domy (A3)	2-3	bývanie (A1) – 25 RD	
Z1.3	Trnavská	parkové plochy (Z1)	2-3	výroba, výrobné služby a stavebná výroba (C2)	
Z1.4	CMZ – centrálna mestská zóna	nová lokalita	2-3	ohraničenie CMZ bez zmeny pôvodných funkcií	
Z1.5	Vodné dielo	Záhradkárska osada	3	stavebná uzávera	
Z1.6	kruhová križovatka	križovatka	2-3	zmena tvaru na kruhovú križovatku	
Z1.7	Obchodné centrum	nová lokalita	2-3	občianska vybavenosť a bývanie v RD	
Z1.8	EKODVOR	nová lokalita	2-3	zberný dvor	
Z1.9	Hviezdoslavova - Dlhá	bývanie (A2) – 13 RD v prognóznom období	2-3	bývanie (A2) – 13 RD v návrhovom období	
b.	v textovej časti ÚPN-O v časti C.l.10 Určenie, na ktoré časti je potrebné obstarať územný plán zóny alebo urbanistickú štúdiu
c.	do textovej i výkresovej časti zapracovanie regulatívov na ochranu a trvalo udržateľné využívanie mokradí (zakreslenie lokalít mokradí s označením ich významu – národný, regionálny, lokálny, ... ).
d.	do textovej časti ÚPN-O zapracovanie koncepcie rozvoja obce v tepelnej energetike v súlade s dlhodobou koncepciou energetickej politiky SR a v rozsahu metodického usmernenia ministerstva.
e.	do textovej časti ÚPN-C zapracovanie regulatívov pre jednotlivé lokality v rozsahu:
-	stavebná čiara
-	podlažnosť
-	zastavanosť územia 
f.	do textovej i výkresovej časti zapracovanie Verejného terminálu intermodálnej prepravy – Leopoldov.

Požiadavka – „zaevidovanie požiadavky mesta Hlohovec na trasovanie prekládky štátnej cesty č. II/513 cez k. u. Leopoldov“ je súčasťou riešenia lokality Z1.7.

Hlavným cieľom návrhu riešenia v zmysle vyhlášky č.55/2001 Z.z. je zabezpečiť harmonický územný a funkčnopriestorový rozvoj sídla v návrhovom období do r.2023 a uspokojovanie potrieb a nárokov jej obyvateľov na všetky funkčné zložky a zariadenia 
Zároveň bolo potrebné stanoviť základné zásady organizácie novonavrhovaného územia, spôsobu zástavby, riešenia dopravy, technickej infraštruktúry pri zohľadnení záujmov ochrany a tvorby životného prostredia a stanoviť reálne možnosti optimálneho využitia týchto funkčných plôch na tieto účely s prihliadnutím na vlastnícke vzťahy a ochranu PPF . 
Schválená ZMENA bude záväzným podkladom pre orgány miestnej a štátnej státnej pri uskutočňovaní investičnej činnosti na tomto území sídla. 
Postup spracovania ZMENY je v súlade s § 30 zákona č. 50/1976 Zb. o územnom plánovaní a stavebnom poriadku v znení neskorších predpisov. Obsah a rozsah vychádza z vyhlášky MŽP SR č. 55/2001 Z.z .. o územnoplánovacích podkladoch a územnoplánovacej dokumentácii. 

A.1.2. VYHODNOTENIE DOTERAJŠIEHO ÚZEMNÉHO PLÁNU OBCE

V roku 2004 bol spracovaný návrh ÚPN-O mesta Leopoldov, ktorý bol po procedurálnom prerokovaní v zmysle Stavebného zákona č. 50/1976 Zb., v znení zákona č. 23712000 Z.z. v znení neskorších predpisov, schválený v Mestskom zastupiteľstve uznesením č 52/2005 zo dňa 7.3.2005.

A.1.3. ÚDAJE O SÚLADE NÁVRHU RIEŠENIA ÚZEMIA SO ZADANÍM PRE
SPRACOVANIE ÚPN OBCE

Zadanie na spracovanie územného plánu obce bolo sformulované v zmysle záverov z prieskumov a rozborov mesta Leopoldov v októbri 2002. Zadanie bolo po verejnom prerokovaní v zmysle platnej legislatívy schválené mestským zastupiteľstvom uznesením č. B/28/2002/8 zo dňa 28.10.2002.
ZMENA 01/2009 ÚPN-O Leopoldov nie je v rozpore so zadaním ÚPN-O.

A.2. RIEŠENIE ÚZEMNÉHO PLÁNU OBCE				                       	

Návrh ZMENY je formulovaný v štruktúre a rozsahu stanovenom príslušnou platnou legislatívou (zák. č.50/76 Z.z o územnom plánovaní a stavebnom poriadku v znení neskorších predpisov a vyhlášky č. 55/2001 Zb. o územnoplánovacích podkladoch a územnoplánovacej dokumentácii). 

A.2.1. VYMEDZENIE A OPIS RIEŠENÉHO ÚZEMIA

Riešením ZMENY sa kapitola VYMEDZENIE A OPIS RIEŠENÉHO ÚZEMIA dopĺňa o nasledovné odseky:

ZMENA 01/2009 rieši územie v deviatich lokalitách:

Z1.1	Moyzesova
Nachádza sa v južnej časti mesta mimo zastavaného územia sídla - medzi ulicami Moyzesova a Gojdičova – jedná sa o zmenu základnej charakteristiky a regulácie uvedených plôch v časti A 3 (viacpodlažná zástavba – bytové domy) a v časti B 4 (plochy a bloky mestotvorných podnikateľských aktivít, komercie a služieb) na A 1 – nízkopodlažná zástavba, rodinné domy – mestské formy. Plocha lokality je cca 1,9 ha. Územie je využívané ako role. Súhlas na vyňatie z PPF bol vydaný na celú plochu.

Z1.2	Šulekovská
Nachádza sa vo východnej časti mesta čiastočne aj mimo zastavaného územia sídla. – jedná sa o zmenu základnej charakteristiky a regulácie uvedených plôch v časti A 3 (viacpodlažná zástavba – bytové domy) na A 1 – nízkopodlažná zástavba, rodinné domy – mestské formy a presun časti lokality z výhľadovej etapy do návrhovej. Plocha lokality je cca 1,7 ha. Územie je využívané ako záhrady a role. Súhlas na vyňatie z PPF bol vydaný na plochu 0,5 ha.

Z1.3	Trnavská
Nachádza sa v západnej časti mesta v zastavanom území sídla – jedná sa o zmenu základnej charakteristiky a regulácie uvedených plôch v časti Z 01 plochy lesoparkové a parkové plochy na C 2 – Plochy a bloky priemyselnej výroby, výrobných služieb a stavebnej výroby, za účelom výstavby objektu na podnikanie. Plocha lokality je cca 0,5 ha. Územie je využívané ako verejná zeleň.

Z1.4	CMZ – centrálna mestská zóna
Nachádza sa v centrálnej časti zastavaného územia sídla – jedná sa o vymedzenie hranice centrálnej mestskej zóny. Plocha lokality je cca 12,2 ha. Územie je využívané ako územie s prevažujúcou funkciou občianskej vybavenosti celosídelného významu.

Z1.5	Vodné dielo
Zapracovanie zmien a doplnkov z ÚPN-VÚC Trnava a ÚPN-O Hlohovec, ktoré zasahujú do katastra mesta Leopoldov. Jedná sa o stavebnú uzáveru v časti jestvujúcej záhradkárskej osady. Dôvodom je pripravovaná výstavba vodného diela Sereď – Hlohovec.

Z1.6	kruhová križovatka
Zapracovanie zmien a doplnkov z  ÚPN-O Hlohovec, ktoré zasahujú do katastra mesta Leopoldov – jedná sa o zmenu tvaru križovatky štátnych ciest II/513, III/5132 a III/5134 nachádzajúcu sa na južnom okraji katastra mimo zastavané územie sídla.
Plocha lokality je cca 1,4 ha. Súhlas na vyňatie z PPF nebol vydaný.

Z1.7	Obchodné centrum
Zapracovanie zmien a doplnkov z  ÚPN-O Hlohovec, ktoré zasahujú do katastra mesta Leopoldov. Jedná sa o Zónu obchodu a služieb – Hlohovec, Za Váhom - Sever. Areál sa  nachádza na južnom okraji katastra mimo zastavané územie sídla.
Plocha lokality je cca 1,93 ha. Nová lokalita - súhlas na vyňatie z PPF nebol vydaný.
Súčasťou zmeny Z1.7 – Obchodné centrum (vyvolanej zmenami ÚPN-O Hlohovec) je aj úprava trasovania cesty II-513. Táto úprava je do Zmeny č. 01/2009 ÚPN-O Leopoldov prevzatá z ÚPN-O Hlohovec, pričom  napojenie cesty III/5132 na cestu II/513 je upravené tak, aby bolo bezkolízne. 

Z1.8	EKODVOR
Nachádza sa v západnej časti mesta mimo zastavaného územia sídla - jedná sa o novú lokalitu – zberný dvor. Plocha lokality je cca 0,3 ha. Územie je využívané ako role. Nová lokalita - súhlas na vyňatie z PPF nebol vydaný.

Z1.9	Hviezdoslavova - Dlhá
Nachádza sa v severozápadnej časti mesta mimo zastavaného územia sídla - jedná sa o časť pôvodnej lokality č. 3 navrhnutú na výstavbu v prognóznej etape. Plocha lokality je cca 2,0 ha, plocha pôvodnej lokality č. 3 bola 6,64 ha. Územie je využívané ako role. Súhlas na vyňatie z PPF nebol vydaný.

A.2.2. VÄZBY VYPLÝVAJÚCE Z RIEŠENIA A ZÁVÄZNÝCH ČASTÍ ÚZEMNÉHO 
PLÁNU REGIÓNU

Návrh ZMENY v lokalitách Z1.1 až Z1.6, Z1.8 a Z1.9 je v súlade s príslušnými vyššími stupňami ÚPD a ÚPP:
•	ÚPN VÚC Trnavského kraja a jeho následných zmien a doplnkov
•	Koncepciou územného rozvoja Slovenska.
Návrh ZMENY v lokalite Z1.7 v súčasnosti nie je v súlade s platným Územným plánom veľkého územného celku Trnavský kraj a jeho Zmenami a doplnkami č. 1 a 2. Táto zmena je vyvolaná zmenami ÚPN-O Hlohovec. Po schválení ZMENY požiadajú mestá Hlohovec a Leopoldov o zahrnutie tejto lokality do ÚPN VÚC.

A.2.3. ZÁKLADNÉ DEMOGRAFICKÉ, SOCIÁLNE A EKONOMICKÉ 
ROZVOJOVÉ PREDPOKLADY OBCE

Riešením ZMENY sa kapitola ZÁKLADNÉ DEMOGRAFICKÉ, SOCIÁLNE A EKONOMICKÉ ROZVOJOVÉ PREDPOKLADY OBCE dopĺňa o nasledovné odseky:

Dopytu po nových bytoch v RD v sídla v posledných rokoch rastie a záujem o nové byty v bytových domoch klesá. Je ovplyvnený hlavne vysokou cenou bytov v bytových domoch v kraji a nedostatkom nových lokalít pre bývanie v RD, nakoľko lokality, ktoré boli v rámci ÚPN-O pripravované, sa nerozbiehajú v takom tempe, ako sa predpokladalo.
 Z týchto dôvodov je potrebné ZMENAMI ÚPN-O vytvoriť dodatočné územnopriestorové rezervy a atraktívne územnotechnické podmienky pre novú bytovú výstavbu v RD.
Scenár rozvoja mesta zostáva zachovaný.

A.2.4.	RIEŠENIE ZÁUJMOVÉHO ÚZEMIA A ŠIRŠIE VZŤAHY
DOKUMENTUJÚCE ZAČLENENIE RIEŠENEJ OBCE DO SYSTÉMU
OSÍDLENIA

Riešením ZMENY sa kapitola RIEŠENIE ZÁUJMOVÉHO ÚZEMIA A ŠIRŠIE VZŤAHY DOKUMENTUJÚCE ZAČLENENIE RIEŠENEJ OBCE DO SYSTÉMU OSÍDLENIA nemení.

A.2.5. 	NÁVRH URBANISTICKEJ KONCEPCIE PRIESTOROVÉHO
USPORIADANIA

Riešením ZMENY sa kapitola NÁVRH URBANISTICKEJ KONCEPCIE PRIESTOROVÉHO USPORIADANIA dopĺňa o nasledovné odseky:

V ZMENE sa uvažuje s rozvojom sídla v:
- lokalitách, ktoré sú súčasťou platného ÚPN-O (Z1.1 - Moyzesova, Z1.2 - Šulekovská, Z1.3 - Trnavská, Z1.5 - Vodné dielo, Z1.6 - kruhová križovatka a Z1.9 Hviezdoslavova - Dlhá). Tieto nemenia urbanistickú koncepciu a priestorové usporiadanie sídla. 
- nových lokalitách (Z1.7 - Obchodné centrum a Z1.8 – EKODVOR). Lokalita Z1.7 je vyvolaná zmenou ÚPN-O Hlohovec a je súčasťou urbanistickej koncepcie mesta Hlohovec. Na koncepciu mesta Leopoldov má iba minimálny dopad. Lokalita Z1.8 svojou rozlohou a umiestnením má na urbanistickú koncepciu sídla minimálny dopad.
- lokalite Z1.4 - CMZ, v ktorej návrh ÚPN O vymedzuje hranice centrálnej mestskej zóny v ťažiskovej polohe časti mesta Leopoldov, obsahujúce plochy verejných priestranstiev a priľahlej zástavby vymedzujúcej tieto priestory (Námestie Sv. Ignáca, ulice al. ich časti -Hollého, Holubyho, Bernolákova, Hurbanova, Gucmanova), na ktorých bude veľký dôraz kladený na úpravu plôch verejných priestranstiev vrátane verejnej parkovej zelene, ako aj vyhradenej zelene priľahlých areálov verejných služieb a sociálnej infraštruktúry (mestského úradu, ZŠ, námestia,...).

A.2.6. 	NÁVRH FUNKČNÉHO VYUŽITIA ÚZEMIA OBCE S URČENÍM 
PREVLÁDAJÚCICH FUNKČNÝCH ÚZEMÍ

Riešením ZMENY sa kapitola NÁVRH FUNKČNÉHO VYUŽITIA ÚZEMIA OBCE S URČENÍM PREVLÁDAJÚCICH  FUNKČNÝCH ÚZEMÍ nemení.

A.2.7. 	NÁVRH RIEŠENIA BÝVANIA, OBČIANSKEHO VYBAVENIA SO 
SOCIÁLNOU INFRAŠTRUKTÚROU, VÝROBY A REKREÁCIE
Riešením ZMENY sa kapitola NÁVRH RIEŠENIA BÝVANIA, OBČIANSKEHO VYBAVENIA SO SOCIÁLNOU INFRAŠTRUKTÚROU, VÝROBY A REKREÁCIE dopĺňa o nasledovné odseky:

V oblasti rozvoja bytovej výstavby: 
 	
V období 2. a 3. etapy rozvoja sa menia dve existujúce lokality nasledovne:
●	lokalita Z1.1 - Moyzesova (pôvodne 8- Tehelňa)
v priestore bloku vymedzenom ul. Gojdičova a Moyzesova, na plochách mimo zastavané územie mesta (cca 20 b.j. formou nízkopodlažného bývania v RD) 
●	lokalita Z1.2 - Šulekovská (pôvodne 7- Šulekovská a časť lokaity 14- Hlohovecká východ)
v priestore na plochách záhrad jestvujúcich bytových domov na Hlohoveckej ulici (cca 25 b.j. formou nízkopodlažného bývania v RD)

V období 2. a 3. etapy rozvoja pribúdajú dve nové lokality nasledovne:
●	lokalita Z1.7 Obchodné centrum 
v priestore JV časti katastrálneho územia mesta mimo zastavané územie (cca 5 b.j. v nízkopodlažných RD). Jedná sa o časť lokality prevzatej z ÚPN-O mesta Hlohovec (Zóna obchodu a služieb – Hlohovec, Za Váhom – Sever) nachádzajúcej sa v katastrálnom území mesta Leopoldov. Táto lokalita je v rámci katastra mesta Hlohovec umiestnená pozdĺž severnej strany terajšej prístupovej komunikácie (II/513) do Hlohovca k mostu cez Váh.
●	lokalita Z1.9 - Hviezdoslavova – Dlhá (časť pôvodnej lokality č. 3 - Hviezdoslavova - Dlhá)
- v priestore predĺženia jestvujúcich ulíc Hviezdoslavova a Dlhá smerom k cintorínu na plochách mimo zastavané územie (cca 13 b.j. v nízkopodlažných RD)

V prognóznom období rozvoja - po r. 2023 sa upravuje lokalita č 3. - Hviezdoslavova – Dlhá nasledovne:
●	lokalita 3 (Hviezdoslavova - Dlhá)
- v priestore predĺženia jestvujúcich ulíc Hviezdoslavova a Dlhá smerom k cintorínu na plochách mimo zastavané územie (cca 47 b.j. v nízkopodlažných RD)

V oblasti terciárneho sektora - občianskej vybavenosti:

V časti komerčnej vybavenosti (obchod a služby) a nezávadných podnikateľských aktivít sa dopĺňa nová lokalita:
o	 do priestoru JV časti katastrálneho územia mesta mimo zastavané územie - lokalita Z1.7 Obchodné centrum – jedná sa o časť lokality prevzatej z ÚPN-O mesta Hlohovec (Zóna obchodu a služieb – Hlohovec, Za Váhom – Sever) nachádzajúcej sa v katastrálnom území mesta Leopoldov. Táto lokalita je v rámci katastra mesta Hlohovec umiestnená pozdĺž severnej strany terajšej prístupovej komunikácie do Hlohovca k mostu cez Váh (v rámci vytvorenia novej vstupnej obslužnej zóny do mesta s väzbou na priemyselný park Šulekovo)

V oblasti rozvoja sekundárneho sektoru výroby, výrob. služieb a ďalších podnikateľských aktivít 

V oblasti rozvoja sekundárneho sektoru výroby, výrob. služieb a ďalších podnikateľských aktivít sa dopĺňa nová lokalita:
o	 rozšírenie navrhovaného „priemyselného parku Leopoldov juh“ - na južnom okraji KÚ o plochu v zastavanom území mesta v 2. - 3. etape rozvoja (vymedzená plocha záberu cca 0,4 ha) – lokalita Z1.3 - Trnavská 

V oblasti rozvoja sekundárneho sektoru výroby, výrob. služieb a ďalších podnikateľských aktivít (časť – Vodné dielo Sereď – Hlohovec) sa dopĺňa nová lokalita:
o	 rozšírenie záberu pre stavby a zariadenia súvisiace s vybudovaním vodnej cesty Váh, najmä však vodné dielo Sereď – Hlohovec. Jedná sa o záber v lokalite Z1.5 – vodné dielo na úkor existujúcej záhradkárskej osady.

Tabuľka č 9. - Vymedzenie územného rozvoja mesta Leopoldov – hlavné lokality plošného rozvoja sa, mení nasledovne (zmeny sú zvýraznené hrubo kurzívou):

9/1.	Vymedzenie územného rozvoja mesta Leopoldov – hlavné lokality plošného rozvoja						
Č. lokality	Názov lokality	Plocha lokality - ha	Hlavná funkčná náplň	Kapacita (rozvoj) v etapách	Ostatne funkcie	Poznámka pre 1.-3. etapu	
		intr.	extr.	spolu		1.et.	2.et.	3.et.	spolu	výhľ.			
1	Piešťanská	6,15	0,00	6,15	bývanie - RD	20	30	 	50	 	 		
2	Kukučínova	1,11	0,00	1,11	bývanie - RD	10	 	 	10	 	 		
3	Hviezdoslavova - Dlhá	0,00	4,64	4,64	bývanie - RD	 				47	 		
4	Cestný most	0,34	0,00	0,34	OV – šport	x 	x 	x 	 	 	 		
5	Športový areál	4,74	1,33	6,07	OV – šport	x 	x 	x 	 	 	OV ostatná	zberný dvor KO 	
6	Rázusova	3,11	3,32	6,43	bývanie – RD	20	20	20	60	 	 	 	
7	Šulekovská	0,00	0,00	0,00	bývanie – BD	 	0	 	0	 	 		
8	Tehelňa	1,14	14,85	15,99	bývanie – RD	 	 	80	80	20	izolač. zeleň		
					bývanie – BD	 	0	0	0	 	 		
					OV	 	-	-	 	 	 	 	
9	Väznica sever	2,66	0,00	2,66	ÚVTOS+ÚVV	 	x	 	 	 	verejná zeleň	zberný dvor KO 	
10	Väznica juh	6,66	0,00	6,66	verejná zeleň	 	 	x	 	 	techn. vybav.	výroba a bývanie na dožitie	
11	Hlohovecká západ	0,93	4,82	5,75	výroba	 	x	x	 	 	izolač. zeleň	zberný dvor KO 	
12	Trnavská juh	0,44	9,40	9,84	výroba	 		x	 	x 	izolač. zeleň	bývanie na zrušenie	
13	Trnavská západ	0,00	2,33	2,33	výroba	x	x	 	 	 	izolač. zeleň	 	
14	Hlohovecká východ	0,00	28,24	28,24	býv. RD+BD 	 	 	 	 	80	izolač. zeleň	 	
					výroba	 	x 	x	 		izolač. zeleň		
15	Kalifornia	0,23	0,00	0,23	výroba	x	 	 	 	 	 	 	
16	Nádražná juh	0,22	0,00	0,22	výroba	x	 	 	 	 	 	 	
17	Štrkovka	0,00	48,37	48,37	prístav		x	x	 	 			
18	Starý cintorín	0,47	0,00	0,47	kostol			x			zeleň		
19	priemyselný park	0,00	3,94	3,94	výroba	x	x	x					
 	SPOLU	28,20	121,24	149,44	 	50 	50 	100 	200 	147	 	 	

9/2	Vymedzenie územného rozvoja mesta Leopoldov – hlavné lokality plošného rozvoja	- bývanie				
	Plocha lokality – ha	Hlavná funkčná náplň	Kapacita (plošný rozvoj)
 v etapách	Ostatne funkcie	Poznámka pre 1.-3. etapu	
	intr.	extr.	spolu		1.et.	2.et.	3.et.	spolu	výhľ.			
Z1.1	Moyzesova	0,13	1,98	2,11	bývanie v RD		10	10	20		 	 	
Z1.2	Šulekovská	0,57	1,15	1,72	bývanie v RD	 	10	15 	25				
Z1.3	Trnavská	0,51	-	0,51	výroba		x	x					
Z1.5	Vodné dielo Sereď- Hlohovec	-	1,10	1,10	stavebná  uzávera		x	x				plochy pre zariadenia vodného diela	
Z1.7	Obchodné centrum	-	2,95	2,95	OV           bývanie v RD		x
-	x
5	5				
Z1.8	EKODVOR	-	0,32	0,32	zberný dvor		x	x					
Z1.9	Hviezdoslavova - Dlhá	0,00	2,00	2,00	bývanie - RD		8	5	13				
 	SPOLU iba ZMENA	1,21	9,50	10,71	 	 	28 	35	63		 	 	
Bývanie												
Lokality spolu	12,21 	30,31	42,52	bývanie	50	78	135	263	147			
Rozptyl	 	bývanie	15	15	30	60	0	 	 	
SPOLU		bývanie	65	93	165	323	147	 	 	
Odpad z dôvodu vynútenej asanácie		bývanie	 	5	15	20	 	 	 	
CELKOM		bývanie	65	88	150	303	100	 	 	
 z toho 	BD 		bývanie	 	 	 	0	40	 	 	
	RD						350	60			

 

A.2.8. 	VYMEDZENIE ZASTAVANÉHO ÚZEMIA OBCE

V kapitole VYMEDZENIE ZASTAVANÉHO ÚZEMIA OBCE sa dopĺňa nový odsek:
Územný rozvoj v nasledujúcich rokoch do r.2023 mimo zastavané územie mesta sa zmenou č. 01/2009 mení iba v lokalitách Z1.2 – Šulekovská a Z1.9 – Hviezdoslavova - Dlhá viď. výkresy grafickej časti ÚPN-O - hranica zastavaného územia mesta v návrhovom období (do r.2023).

A.2.9.	VYMEDZENIE OCHRANNÝCH PÁSIEM A CHRÁNENÝCH ÚZEMÍ PODĽA OSOBITNÝCH PREDPISOV

Riešením ZMENY sa kapitola VYMEDZENIE OCHRANNÝCH PÁSIEM A CHRÁNENÝCH ÚZEMÍ PODĽA OSOBITNÝCH PREDPISOV nemení.

A.2.10.	NÁVRH RIEŠENIA ZÁUJMOV OBRANY ŠTÁTU, POŽIARNEJ OCHRANY, OCHRANY PRED POVODŇAMI

Riešením ZMENY sa kapitola NÁVRH RIEŠENIA ZÁUJMOV OBRANY ŠTÁTU, POŽIARNEJ OCHRANY, OCHRANY PRED POVODŇAMI nemení.

A.2.11. 	NÁVRH OCHRANY PRÍRODY A TVORBY KRAJINY VRÁTANE 
PRVKOV ÚZEMNÉHO SYSTÉMU EKOLOGICKEJ STABILITY A 
EKOSTABILIZAČNÝCH OPATRENÍ

V kapitole NÁVRH OCHRANY PRÍRODY A TVORBY KRAJINY VRÁTANE PRVKOV ÚZEMNÉHO SYSTÉMU EKOLOGICKEJ STABILITY A EKOSTABILIZAČNÝCH OPATRENÍ sa dopĺňa: 

V časti 1. Kostra ÚSES  / Lokálne biocentrum / Paradajs - nasledovný text:

Zmenou 01/2009 sa nesmelo zasiahnuť do územia lokálneho biocentra (plocha navrhovaného obchodného centra – lokalita Z1.7. bola v rámci pripomienkového konania zmenšená).

V časti 1. Kostra ÚSES  / Lokálne biocentrum – na koniec časti nasledovný text:
	Štrkovka (k. ú. Leopoldov) 
Biocentrum predstavuje vodná plocha vzniknutá po ťažbe štrkopieskov a fragmenty lužných lesov v jej okolí.  Okraje vodnej plochy štrkoviska sú lemované spoločenstvami trste, miestami i krovitých vŕb. Významná lokalita pre hniezdenie a migráciu vodného a pri vode žijúce vtáctva. 

Na koniec kapitoly nasledovný odsek:

4. Chránené územia v zmysle medzinárodných dohovorov:

Slovenská republika je od 1.1.1993 riadnou zmluvnou stranou Ramsarskej konvencie. Slovensko sa pristúpením k tejto konvencii zaviazalo zachovávať a chrániť mokrade, ako regulátory vodných režimov a biotopy podporujúce charakteristickú flóru a faunu. Mokraďami sa v zmysle konvencie rozumejú všetky „územia s močiarmi, slatinami a vodami prirodzenými alebo umelými, trvalými alebo dočasnými, stojatými aj tečúcimi …“ (čl. 1. ods. 1). V čl. 3. ods. 1. sa zmluvné strany zaväzujú podporovať zachovanie mokradí, najmä tých, ktoré boli zaradené do Zoznamu medzinárodne významných mokradí - Ramsarské lokality.
Na území mesta Leopoldov ani v jeho blízkosti sa nenachádza žiadna lokalita zo Zoznamu medzinárodne významných mokradí - Ramsarská konvencia, alebo mokradí regionálneho významu.
K mokradiam lokálneho významu zaraďujeme menšie lokality ovplyvňujúce najbližšie okolie, so sústredeným výskytom bežných druhov rastlín a živočíchov viazaných na mokrade. Patria k nim aj mokrade s miestnym hydrologickým významom a lokality významné svojou ekostabilizačnou funkciou, napríklad ako liahniská obojživelníkov, lokality významné produkciou rýb a podobne.
V zozname lokálne významných mokradí Slovenska je v k. ú. Leopoldov evidovaná  lokalita Štrkovisko Leopoldov (resp. Štrkovka)  a lokalita Struky (resp. Ypsilon) nesprávne  lokalizovaná  aj do k. ú. Leopoldov, ktorá leží v k. ú. Červeník a Hlohovec.
Jedná sa o mokrade vzniknuté po ťažbe štrkopiesku nadobúdajúce charakter prirodzených stojatých vôd.  Sú významné svojou  ekostabilizačnou  funkciou.. Majú význam  pri migrácii a hniezdení vodného a pri vode žijúceho vtáctva,  a tiež ako biotopy vzácnych a ohrozených druhov rastlín a ostatných vodných živočíchov. 
Aby mohli plniť svoju ekostabilizačnú funkciu je potrebné (regulatívy na ochranu a trvalo udržateľné využívanie mokradí):
       -    zabezpečiť zachovanie mokrade
-	vývoj lokality (vodnej plochy) ponechať bez zásahu
-	vylúčiť vytváranie skládok v blízkom okolí lokality
-	zákaz zámerného šírenia nepôvodných druhov rastlín a živočíchov
-	vylúčiť akúkoľvek činnosť meniacu stav mokrade
-	územie využívať len pre krátkodobú usmernenú rekreáciu a športový rybolov

A.2.12. 	NÁVRH VEREJNÉHO DOPRAVNÉHO A TECHNICKÉHO VYBAVENIA

A.2.12.1. Návrh riešenia verejného dopravného vybavenia

Riešením ZMENY sa v kapitole NÁVRH VEREJNÉHO DOPRAVNÉHO VYBAVENIA mení odsek Návrh cestnej siete nasledovne (zmeny sú zvýraznené tučne kurzívou)

Návrh cestnej siete
Riešenie nepriaznivých vplyvov z dopravy v katastrálnom území sídelného útvaru sa umožní vytvorením obchvatovej trasy, vedenej mimo zastavanú časť sídla, ktorá sa stane prioritou v riešení problémov mesta. Potreba presmerovania tranzitnej, nákladnej dopravy ako i väčšej časti osobnej dopravy na vonkajší obchvat vzniká zo stále zvyšujúceho sa zaťaženia mesta dopravou a zhoršovania sa stavu životného prostredia. Postupná a cieľavedomá realizácia tohto zámeru (postupnosť krokov a opatrení) umožní podstatne eliminovať negatívny vplyv dopravy na obytné územie sídla.
Vybudovaním obchvatu sa presmeruje predovšetkým priebežná tranzitná doprava mimo sídelný útvar, zohľadňujúc urbanistické, administratívno–správne a územno–technické limity. Vytvoria sa priaznivé predpoklady odľahčenia tranzitnej dopravy negatívne ovplyvňujúcej intenzívne zastavané obytné územie v sídelnom útvare.
V návrhu ÚPN mesta Leopoldov je trasa tohoto obchvatu riešená v náväznosti na mesto Hlohovec.
Pozostáva so severo-východnej trasy obchvatu – vybudovanie novej trasy cesty III/5132, vedenej okrajom zastavaného územia v dĺžke cca 1700 m v k. ú Leopoldov, s ukončením trasy v k. ú Hlohovec pripojením na novú trasu cesty II/513. Pri návrhu sa uvažuje s komunikáciou C7,5/70, kde šírkové usporiadanie navrhovaného obchvatu sídelného útvaru vychádza z normovej kategórie dvojpruhovej smerovo nerozdelenej komunikácie, ktorá v severnej časti naväzuje na jestvujúcu cestu III/5132. 
Súčasťou zmeny Z1.7 – Obchodné centrum (vyvolanej zmenami ÚPN-O Hlohovec) je aj úprava trasovania cesty II-513. Táto úprava je do Zmeny č. 01/2009 ÚPN-O Leopoldov prevzatá, pričom  napojenie cesty III/5132 na cestu II/513 je upravené tak, aby bolo bezkolízne.
Návrh cestnej siete v južnej časti k.ú. pozostáva z návrhu presmerovania cesty II/513 v k. ú. Leopoldova podľa návrhu ÚPN-O Hlohovec a jeho zmien a doplnkov. Zmena trasy je súčasťou lokality Z1.7 – Obchodné centrum a katastrom mesta Leopoldov prechádza v dvoch úsekoch v dĺžkach 50 a 1200 m. 
Pri návrhu južnej trasy sa uvažuje s upravením priestorového i smerového vedenia trasy II/513 v kategórii 11,5/80 v napojení sa na prieťah sídelného útvaru Hlohovec, kde šírkové usporiadanie navrhovaného obchvatu sídelného útvaru vychádza z normovej kategórie dvojpruhovej smerovo nerozdelenej komunikácie. 
V riešení ÚPN-O Hlohovec a jeho zmien a doplnkov je vybudovanie novej trasy cesty II/513 spojené s umiestnením okružnej križovatky na križovaní s cestami III/5134 a III/5132 (na území mesta Leopoldov). Táto križovatka je do Zmeny 01/2009 ÚPN-O Leopoldov prenesená ako zmena č. Z1.6 – kruhová križovatka.

Riešením ZMENY sa v kapitole NÁVRH VEREJNÉHO DOPRAVNÉHO VYBAVENIA dopĺňa odsek Nové navrhované miestne komunikácie o nasledovné lokality:

Lokalita č. Z1.1 – Moyzesova
Dopravné napojenie lokality sa zmenou funkcie na bývanie v RD oproti pôvodnému riešeniu nemení.

Lokalita č. Z1.2 – Šulekovská
Z dopravného hľadiska je lokalita napojená na Šulekovskú ulicu. Navrhnutá je ukľudnená komunikácia v intraviláne a extraviláne mesta v troch trasách celkovej dĺžke 340m so šírkou dopravného priestoru 11 m a šírkou komunikácie 6 m. Na konci komunikácie bude realizovaný otoč (2x) v zmysle platných noriem a prepojenie na jestvujúcu cestu pred garážami. Odvodnenie bude do terénu. 

Lokalita č. Z1.3 – Trnavská
Navrhovaná je tu výroba a izolačná zeleň. Dopravné napojenie je z Trnavskej cesty. Riešená lokalita bude predmetom samostatnej štúdie.

Lokalita č. Z1.7 – Obchodné centrum
Je to územie prevzaté z ÚPN-O Hlohovec. Lokalita bude riešená samostatnou štúdiou. Súčasťou zmeny Z1.7 je aj zmena trasovania ciest II/513 a III/5132 – viď. odsek Návrh cestnej siete.

Lokalita č. Z1.8 – EKODVOR
Dopravne je lokalita napojená v trase súčasnej obslužnej poľnej cesty z komunikácie na Gucmanovej ulici. Navrhnutá je účelová komunikácia v intraviláne a extraviláne mesta  dĺžky 240m so šírkou dopravného priestoru 10m a šírkou komunikácie 6m. Na konci komunikácie bude realizovaný otoč v zmysle platných noriem. Odvodnenie bude do terénu.

Lokalita č. Z1.9 – Hviezdoslavova - Dlhá
Situovaná je v severnej časti sídelného útvaru v nezastavanej časti v náväznosti na hranicu zastavaného územia a jestvujúcich ulíc. Vytvára prirodzené prepojenie zastavaného územia s extravilánom. 
Navrhnutá je pre výstavbu cca 13 rodinných domov s príslušenstvom v dvoch etapách návrhového obdobia. Dopravné napojenie lokality je z miestnych obslužných komunikácií ulíc Hviezdoslavova a Dlhá. Cesta na Hviezdoslavovej ulici je navrhnutá na rekonštrukciu v kategórii C3 MO 8/40 (v celkovej šírke dopravného priestoru 11 m) s prepojením na cestu pri cintoríne. Komunikácia na ulici Dlhá je predĺžená v kategórii C3 MO 7/30 s obratiskom na konci. Odvodnenie lokality je navrhované do dažďovej kanalizácie s vybudovaním zasakovacích pásov.

Lokality č Z1.4 a Z1.5 nevyžadujú dopravné napojenie. Lokalita Z1.6 je riešená v odseku Návrh cestnej siete.

Riešením ZMENY sa v kapitole NÁVRH VEREJNÉHO DOPRAVNÉHO VYBAVENIA dopĺňa odsek Železničná doprava o nasledovné odseky:

Železnice Slovenskej republiky Bratislava (ŽSR) začali v roku 2009 projektovú prípravu pre verejné terminály intermodálnej prepravy, z ktorých jeden je aj Verejný terminál intermodálnej prepravy Leopoldov (TIP LE), umiestnenie ktorého sa navrhuje v katastrálnom území obce Šulekovo a čiastočne mesta Leopoldov.
Umiestnenie terminálu sa navrhuje umiestniť do lokality Šulekovo, do blízkosti ŽST LEOPOLDOV. V budúcnosti sa pri náraste objemu intermodálnej prepravy a naplnení kapacity TIP LE uvažuje s vybudovaním druhého "zrkadlového" terminálu v 2. etape výstavby terminálu. 
Terminál Leopoldov sa navrhuje umiestniť medzi trať Leopoldov - Tmava a diaľnicu D1, tak aby bola rešpektovaná územná rezerva pre vysokorýchlostnú trať, uvedená v dokumentácii KURS 2001.
TIP Leopoldov sa navrhuje ako hlavný ťažiskový terminál pre SR medzinárodného významu typu HUB, teda ako centrálny prerozdeľovací terminál pre celé Slovensko.
TIP sa napojí na existujúcu cestnú sieť križovatkou s cestou 11/513. Poloha križovatky sa upresní podľa návrhu v rámci Dokumentácie pre územné rozhodnutie a to pravdepodobne v existujúcej križovatke do liehovaru s jednostranným pravostranným odbočením, teda dobudovaním križovatky a jej zmenou z T- tvaru na X - tvar, prípadne v inom mieste.

	Riešením ZMENY sa v kapitole NÁVRH VEREJNÉHO DOPRAVNÉHO VYBAVENIA ostatné odseky nemenia.
A.2.12.2. Návrh riešenia verejného technického vybavenia - vodné hospodárstvo

Riešením ZMENY sa kapitola Návrh riešenia verejného technického vybavenia - vodné hospodárstvo nemení. Lokality Z1.1, Z1.2, Z1.3 a Z1.9 sú napojené ako pôvodné lokality. Lokality Z1.4, Z1.5, Z1.6, Z1.7 a Z1.8 nevyžadujú napojenie na vodovod a kanalizáciu z miestnych rozvodov.

A.2.12.3. Návrh riešenia verejného technického vybavenia - energetika

ZÁSOBOVANIE ELEKTRICKOU ENERGIOU
Riešením ZMENY sa v kapitole ZÁSOBOVANIE ELEKTRICKOU ENERGIOU do odseku 1.2 - Návrh zásobovania obce elektrickou energiou / Navrhovaný stav dopĺňajú nasledovné lokality (ostatné odseky bez zmien):
 
Lokality Z1.1, Z1.2, Z1.3 a Z1.9 
Sú napojené ako pôvodné lokality. 

Lokality Z1.4, Z1.5, Z1.6 a Z1.7 
Nevyžadujú napojenie na elektrickú energiu z miestnych rozvodov.

Lokalita Z1.8 – EKODVOR 
V lokalite č. Z1.8 sa v extraviláne uvažuje v 2. a 3. etape s výstavbou areálu zberného dvora. Potrebu elektrickej energie bude nutné vybilancovať v samostatnej štúdii podľa konkrétnych podnikateľských zámerov a požiadaviek. V nadväznosti na energetickú bilanciu je možné uvažovať:
a) 	Napojenie lokality na jestv. nn rozvody v území
b) 	Výstavba vlastnej transformačnej stanice, ktorá sa napojí káblovým prívodom 
	z jestvujúceho 22 kV vzdušného vedenia. 

ZÁSOBOVANIE PLYNOM
Riešením ZMENY sa v kapitole ZÁSOBOVANIE PLYNOM do odseku Navrhované riešenie dopĺňajú nasledovné lokality (ostatné odseky bez zmien):
 
Lokality Z1.1, Z1.2, Z1.3 a Z1.9 
Sú napojené ako pôvodné lokality. 

Lokality Z1.4, Z1.5, Z1.6, Z1.7 a Z1.8 
Nevyžadujú napojenie na rozvody plynu z miestnych rozvodov.

TEPELNÉ HOSPODÁRSTVO
Riešením ZMENY sa kapitola TEPELNÉ HOSPODÁRSTVO dopĺňa o nasledovný odsek.

Zapracovanie koncepcie rozvoja sídla v tepelnej energetike v súlade s dlhodobou koncepciou energetickej politiky SR.

V roku 2006 vypracovala SEA, regionálna pobočka Trenčín, Koncepciu rozvoja Leopoldova v oblasti tepelnej energetiky, ktorá v Návrhu rozvoja sústav tepelných zariadení a budúceho zásobovania teplom územia mesta formuluje alternatívy technického riešenia rozvoja sústav tepelných zariadení (kapitola 2.1.) nasledovne:
Zo strany dodávateľov a výrobcov tepla možno zlepšiť celkovú tepelno-energetickú bilanciu mesta realizovaním nasledujúcich opatrení:
1.	doplnením automatickej ekvitermickej regulácie
2.	zavedením automatického merania a vyhodnocovania údajov
3.	použitím predizolovaného potrubia pre primárne a sekundárne rozvody 
4.	z horúcovodného napájača TN EBO – Hlohovec, ktorý nie je kapacitne vyťažený,  je možné uvažovať s odberom tepla pre plánované priemyselné zóny, bytovú a individuálnu výstavbu 
5.	v plánovaných priemyselných parkoch využiť kogeneračné jednotky, ktoré pokryjú vlastnú spotrebu el. energie a časť potreby tepla
6.	v prípade odstavenia blokov Atómovej elektrárne sa orientovať na využitie obnoviteľných zdrojov energie, predovšetkým na biomasu a solárne kolektory 
7.	rekonštrukciou jestvujúcich kotolní na OST pripojené na tepelný privádzač

Na strane odberateľov má na tepelno – energetickú bilanciu najväčší vplyv:
1.	montáž automatických termoregulačných ventilov s pomerovými meračmi na vykurovacie telesá
2.	hydraulické vyregulovanie vykurovacích sústav  
3.	výmena otvorových výplní (okien, dverí) 
4.	zateplenie obalových konštrukcií bytových domov 
5.	údržba sekundárneho potrubia
6.	využitie solárnej energie na prípravu TV

Všetkými uvedenými možnosťami, ako na strane dodávateľa tak na strane odberateľa, sa dá pri nižšej  spotrebe tepla dosiahnuť tepelná pohoda vo vykurovaných objektoch s dostatočným množstvom teplej vody za nižšie finančné náklady.
Ceny fosílnych palív (zemný plyn, ťažké a ľahké vykurovacie oleje) v súčasnosti stúpajú a v budúcnosti sa budú i naďalej zvyšovať. Do popredia sa pri výrobe tepla dostáva použitie obnoviteľných zdrojov energie a v prípade mesta Leopoldov je najdostupnejšia energia z diaľkového napájača  Atómových elektrární Jaslovské Bohunice.
Všetky uvedené možnosti na zníženie spotreby tepla vyžadujú finančné náklady, ktorých návratnosť ovplyvňuje výber vhodného opatrenia a výška investovaných finančných prostriedkov.
Zmena výroby a dodávky tepla si vyžiada nemalé finančné prostriedky, ktorých návratnosť skráti neustále zvyšovanie cien fosílnych palív. Pre budúcnosť však vytvorí predpoklad na udržanie primeranej cenovej úrovne za dodávku tepla.

Zásady rozvoj tepelnej energetiky v meste Leopoldov podľa vyššie uvedenej koncepcie preberajú aj ZaD č. 01/2009 ÚPN SÚ Leopoldov s tým, že:
•	počítajú s rekonštrukciou jestvujúcich kotolní na OST pripojených na tepelný privádzač z EBO,
•	s centralizovaným zásobovaním teplom z diaľkového napájača EBO uvažujú v návrhovom období pre plánované priemyselné zóny, bytovú a individuálnu výstavbu,
•	počítajú s postupným zdokonaľovaním a zlacňovaním technológií s vyšším využitím slnečných kolektorov na predohrev TÚV,

A.2.12.4. Návrh riešenia verejného technického vybavenia – spoje

Riešením ZMENY sa kapitola Návrh riešenia verejného technického vybavenia – spoje nemení. 

A.2.13. 	KONCEPCIA STAROSTLIVOSTI O ŽIVOTNÉ PROSTREDIE

Riešením ZMENY sa kapitola KONCEPCIA STAROSTLIVOSTI O ŽIVOTNÉ PROSTREDIE nemení. 

A.2.14. 	VYMEDZENIE A VYZNAČENIE PRIESKUMNÝCH ÚZEMÍ, 
CHRÁNENÝCH LOŽISKOVÝCH ÚZEMÍ A DOBÝVACÍCH PRIESTOROV

	Riešením ZMENY sa kapitola VYMEDZENIE A VYZNAČENIE PRIESKUMNÝCH ÚZEMÍ, CHRÁNENÝCH LOŽISKOVÝCH ÚZEMÍ A DOBÝVACÍCH PRIESTOROV nemení. Navrhované lokality nezasahujú do týchto území.

A.2.15. 	VYMEDZENIE PLÔCH VYŽADUJÚCICH ZVÝŠENÚ OCHRANU
 
	Riešením ZMENY sa kapitola VYMEDZENIE PLÔCH VYŽADUJÚCICH ZVÝŠENÚ OCHRANU mení nasledovne (zmeny sú zvýraznené hrubo kurzívou):

V zmysle platnej legislatívy (zákona NR SR č. 543/2002 Z. z. o ochrane prírody a krajiny) na celom území platí prvý stupeň ochrany. Osobitne chránené časti prírody s vyšším stupňom ochrany sa tu nenachádzajú, ani nie sú navrhované.
Za plochy vyžadujúce zvýšenú ochranu v zmysle príslušného vyššieho stupňa územnoplánovacej dokumentácie – ÚPN VÚC Trnavský kraj je potrebné považovať:

●	biokoridor nadregionálneho významu –Rieka Váh
●	nasledujúce prvky MÚSES k. ú. Mesta Leopoldov a okolia vymedzené v návrhu riešenia ÚPN mesta Leopoldov:
o	biocentrum regionálneho významu Červeník – Ypsilon
o	biocentrum regionálneho významu Háje a Mlynské
o	biocentrum lokálneho významu Drahovský kanál
o	biocentrum lokálneho významu Kozí vrch
o	biocentrum lokálneho významu Paradajs
o	biokoridor lokálneho významu Starý Dudváh
o	biokoridor lokálneho významu Štrkovka
o	poľnohospodársky pôdny fond s vybudovanými hydromelioračnými sústavami 
o	plochy krajinnej zelene v extraviláne.

●	mokrade lokálneho významu:
o	Štrkovisko Leopoldov 

A.2.16.	VYHODNOTENIE PERSPEKTÍVNEHO POUŽITIA PPF A LPF NA 
NEPOĽNOHOSPODÁRSKE ÚČELY

Riešením ZMENY sa kapitola VYHODNOTENIE PERSPEKTÍVNEHO POUŽITIA PPF A LPF NA NEPOĽNOHOSPODÁRSKE ÚČELY dopĺňa o nasledovné odseky:

Návrh nových lokalít záberu PPF

Z1.1 - Moyzesova
Nachádza sa v južnej časti mesta mimo zastavaného územia sídla - medzi ulicami Moyzesova a Gojdičova – jedná sa o zmenu základnej charakteristiky a regulácie na  nízkopodlažnú zástavbu, rodinné domy – mestské formy. Plocha lokality je cca 1,9 ha. Územie je využívané ako role. Súhlas na vyňatie z PPF bol vydaný na celú plochu v rámci ÚPN-O v roku 2006 (lokalita č. 8 – Tehelňa).

Z1.2 - Šulekovská
Nachádza sa vo východnej časti mesta čiastočne aj mimo zastavaného územia sídla. – jedná sa o zmenu základnej charakteristiky a regulácie na A 1 – nízkopodlažná zástavba, rodinné domy – mestské formy a presun časti lokality z výhľadovej etapy do návrhovej. Plocha lokality je cca 1,7 ha. Územie je využívané ako záhrady a role. Súhlas na vyňatie z PPF bol vydaný na plochu 0,5 ha v rámci lokality č. 7 - Šulekovská. Ostatná plocha sa nachádza na poľnohospodárskej pôde vedenej ako orná pôda v BPEJ 0032062 v skupine 6.

Z1.3 - Trnavská
Nachádza sa v západnej časti mesta v zastavanom území sídla – jedná sa o plochu pre bloky priemyselnej výroby, výrobných služieb a stavebnej výroby. Plocha lokality je cca 0,5 ha. Územie je vedené ako orná pôda v zastavanom území.

Z1.5 - Vodné dielo
Jedná sa o stavebnú uzáveru časti jestvujúcej záhradkárskej osady. Lokalita nie je navrhnutá na nový záber PPF.

Z1.6 - kruhová križovatka
Jedná sa o zmenu tvaru križovatky štátnych ciest II/513, III/5132 a III/5134 nachádzajúcu sa na južnom okraji katastra mimo zastavané územie sídla. Plocha lokality je cca 1,4 ha. Plocha sa nachádza na poľnohospodárskej pôde na ploche 0,81 ha vedenej ako orná pôda v BPEJ 0027003 v skupine 5.

Z1.7 - Obchodné centrum
Zapracovanie zmien a doplnkov z  ÚPN-O Hlohovec, ktoré zasahujú do katastra mesta Leopoldov – jedná sa o areál obchodného centra a bývania (Zóna obchodu a služieb Hlohovec – Za Váhom - Sever). Areál sa  nachádza na južnom okraji katastra mimo zastavané územie sídla. Plocha lokality zasahujúcej do katastre mesta Leopoldov je cca 1,93 ha. Plocha sa nachádza na poľnohospodárskej pôde vedenej ako orná pôda v BPEJ 0001001 v skupine 6. 	Súčasťou lokality je aj prekládka trasy cesty II/513, ktorá si vyžiada nový záber PPF (BPEJ 0014062 v skupine 6) a je vo výkresovej časti dokumentácie označená položkou E.
	Súčasťou lokality je aj zmena trasy severného obchvatu mesta Leopoldov, ktorá je oproti ÚPN-O kratšia (BPEJ 0014062 v skupine 6) a je vo výkresovej časti dokumentácie označená položkou C.

Z1.8 - EKODVOR
Nachádza sa v západnej časti mesta mimo zastavaného územia sídla - jedná sa o novú lokalitu – zberný dvor. Plocha lokality je cca 0,3 ha. Územie je využívané ako role. Plocha sa nachádza na poľnohospodárskej pôde vedenej ako orná pôda v BPEJ 0014062 v skupine 6.

Z1.9 – Hviezdoslavova - Dlhá
Nachádza sa v severo-východnej časti mesta mimo zastavaného územia sídla. – jedná sa o pôvodnú základnú charakteristiku a regulácie A2 – nízkopodlažná zástavba, rodinné domy – vidiecke formy - presun časti pôvodnej lokality č. 3 z výhľadovej etapy do návrhovej. Plocha lokality je cca 2,00 ha. Územie je využívané ako záhrady a role. Súhlas na vyňatie z PPF nebol vydaný, nakoľko lokalita bola pôvodne zaradená do prognózneho obdobia. Plocha lokality sa nachádza na poľnohospodárskej pôde vedenej ako orná pôda v BPEJ 0002002 v skupine 2.

Iba lokalita Z1.9 sa nachádza v priestore realizovaných závlah.

V nasledujúcej tabuľke sú uvedené iba nové lokality záberov PPF:

11.	Súhrnný prehľad o štruktúre pôdneho fondu na uvažovaných lokalitách odňatia poľnohospodárskej pôdy:

LEGENDA:
ZÚ	zastavané územie
NPPF	nepoľnohospodársky pôdny fond
IZ		izolačná zeleň
VZ	verejná zeleň
IBV	individuálna bytová výstavba
BD	bytový dom
OV 	občianska vybavenosť

A.2.17.	HODNOTENIE NAVRHOVANÉHO RIEŠENIA Z HĽADISKA
ENVIRONMENTÁLNYCH, EKONOMICKÝCH, SOCIÁLNYCH A 
ÚZEMNOTECHNICKÝCH DÔSLEDKOV
 
	Riešením ZMENY sa kapitola HODNOTENIE NAVRHOVANÉHO RIEŠENIA Z HĽADISKA ENVIRONMENTÁLNYCH, EKONOMICKÝCH, SOCIÁLNYCH A ÚZEMNOTECHNICKÝCH DÔSLEDKOV nemení.

V Trnave, november 2010					Ing. arch. Viliam Čuperka